CELEX: 62019CN0464
Language: fi
Date: 2019-06-14 00:00:00
Title: asia C-464/19: Ennakkoratkaisupyyntö, jonka Consiglio di Stato (Italia) on esittänyt 14.6.2019 – Latte Villafranca SCRL, selvitystilassa, ym. v. Agenzia per le Erogazioni in Agricoltura (AGEA) ja Regione Veneto

21.10.2019   
            
            
               FI
            
            
               Euroopan unionin virallinen lehti
            
            
               C 357/7
            
         
      Ennakkoratkaisupyyntö, jonka Consiglio di Stato (Italia) on esittänyt 14.6.2019 – Latte Villafranca SCRL, selvitystilassa, ym. v. Agenzia per le Erogazioni in Agricoltura (AGEA) ja Regione Veneto
      (asia C-464/19)
      (2019/C 357/10)
      Oikeudenkäyntikieli: italia
      
         Ennakkoratkaisua pyytänyt tuomioistuin
      
      Consiglio di Stato
      
         Pääasian asianosaiset
      
      
         Valittajat: Latte Villafranca SCRL, selvitystilassa, Azienda Agricola Cordioli Cesarino e Noè società semplice, Cordioli Evaristo e Loredano società semplice, DZ, EA ja FB
      
         Vastapuolet: Agenzia per le Erogazioni in Agricoltura (AGEA) ja Regione Veneto
      
         Ennakkoratkaisukysymykset
      
      
                  1)
               
               
                  Onko kuvatun kaltaisessa, pääasian kohteena olevassa tilanteessa unionin oikeutta tulkittava siten, että jos jäsenvaltion lainsäädännön säännös on ristiriidassa asetuksen (ETY) N:o 3950/92 (1) 2 artiklan 2 kohdan 3 alakohdan kanssa, siitä seuraa, etteivät tuottajat ole velvollisia maksamaan lisämaksua, kun kyseisessä asetuksessa säädetyt edellytykset täyttyvät?
               
            
                  2)
               
               
                  Onko kuvatun kaltaisessa, pääasian kohteena olevassa tilanteessa unionin oikeutta ja erityisesti yleistä luottamuksensuojan periaatetta tulkittava siten, että sellaisten henkilöiden luottamusta ei voida suojata, jotka ovat noudattaneet jäsenvaltion säätämää velvollisuutta ja hyötyneet kyseisen velvollisuuden noudattamiseen liittyvistä vaikutuksista, kun kyseinen velvollisuus on osoittautunut unionin oikeuden vastaiseksi?
               
            
                  3)
               
               
                  Ovatko kuvatun kaltaisessa, pääasian kohteena olevassa tilanteessa 9.7.2001 annetun asetuksen (EY) N:o 1392/2001 (2) 9 artikla ja unionin oikeuteen sisältyvä ”etuoikeutetun luokan” käsite esteenä Italian tasavallan antaman asetuksen (decreto legge) nro 157/2004 2 §:n 3 momentin kaltaiselle jäsenvaltion säännökselle, jossa säädetään liikaa kannetun lisämaksun palauttamisessa sovellettavista erilaisista menettelyistä määräaikojen ja palautustapojen osalta erottamalla toisistaan tuottajat, jotka ovat luottaneet siihen, että unionin oikeuden vastaiseksi osoittautunutta kansallista säännöstä on noudatettava, ja tuottajat, jotka eivät ole noudattaneet kyseistä säännöstä?
               
            
         (1)  Maito- ja maitotuotealan lisämaksusta 28.12.1992 annettu neuvoston asetus (ETY) N:o 3950/92 (EYVL 1992, L 405, s. 1).
      
         (2)  Maito- ja maitotuotealan lisämaksusta annetun neuvoston asetuksen (ETY) N:o 3950/92 soveltamista koskevista yksityiskohtaisista säännöistä 9.7.2001 annettu komission asetus (EY) N:o 1392/2001 (EYVL 2001, L 187, s. 19).